hindi, kayoy may ibang katungkulang gaganapin, ang sagot ni simoung nagkukurokuro, sa ika siyam ay nakaputok na marahil ang makina at ang tunog ay nadingig na sa mga kanugnog na bayan, sa mga bundukin, sa mga yungib. ang kilusang aking minunakala na kasabwat ang mga artillero ay hindi nangyari sa kakulangan ng pamamahala at pagsasabaysabay. sa ngayoy hindi na magkakagayon. pagkadingig ng putok, ang mga mahihirap, ang mga sinisiil, ang mga naglalagalag na inuusig ng kapangyarihan, ay mangagsisilabas na may sandata at makikisama kay kabisang tales sa santamesa upang lusubin ang siyudad; sa isang dako naman, ang mga militar na pinaniwala kong ang general ay nagpakana ng isang wariy panghihimagsik upang huwag umalis, ay lalabas sa kanilang mga kuartel upang paputukan ang sino mang ituro ko.